Amplă acțiune prentru prevenirea abandonului școlar în comuna Șcheia. S-au făcut controale la 25 familii cu 32 minori care au fiecare peste 100 absențe nemotivate
Polițiștii suceveni împreună cu reprezentanți ai Direcției de Asistență Socială și Protecția Copilului Suceava și ai Primăriei Șcheia au desfășurat o amplă acțiune la Șcheia care a vizat responsabilizarea tinerilor cu privire la actul educațional și importanța acestuia în evoluția ulterioară și în prevenirea infracțională și victimală. Au fost efectuate activități educativ-preventive la Școala Gimnazială "Dimitrie Păcurariu" Șcheia. O parte distinctă în spectrul delincvenţei juvenile şi a violenţei în mediul şcolar o constituie abandonul şcolar şi absenteismul şcolar, prime etape în dezvoltarea unui comportament delictual. Fenomenul trebuie tratat şi abordat în mod aparte datorită specificului indus de mediul de desfăşurare, impactul social şi emoţional şi repercursiunile în dezvoltarea psihică şi mentală a minorului. Astfel, împreună cu reprezentanții Direcției de Asistență Socială și Protecția Copilului Suceava au fost efectuate verificări la 25 familii, ocazie cu care au fost vizați 32 minori care au fiecare peste 100 absențe nemotivate de la orele de curs, urmărindu-se prevenirea și combaterea abandonului școlar, prevenirea delicvenței juvenile și victimizării minorilor, ocazie cu care au fost luate în monitorizare 3 familii de către reprezentanții Direcției de Asistență Socială și Protecția Copilului Suceava. Au fost distribuite 30 pliante și 30 ghiduri de prevenire, totodată părinților le-au fost prelucrate prevederile art. 380 Cod penal "împiedicarea accesului la învățământul general obligatoriu" și li s-a atras atenția cu privire la faptul că părintele sau persoana căreia i-a fost încredințat, potrivit legii, un minor și care, în mod nejustificat, îl retrage sau îl împiedică prin orice mijloace să urmeze cursurile învățământului general obligatoriu se pedepsește cu închisoare de la 3 luni la un an sau cu amendă.